《黑裘》
宋代·王禹偁

野蚕自成茧，缲络为山紬。
此物产何许，荚夷负海州。
一端重数斤，裁染为吾裘。
守黑异华楚，示俭非轻柔。
熏香则无取，风雪曾何忧。
朝可奉冠带，夜以为衾裯。
晏婴三十年，庶几迹相侔。
季子苦貂弊，吾服仍为优。
不耻狐貉者，亦当师仲由。
况我屡迁谪，行将耕故丘。
映发垂鹭顶，植杖昂鸠头。
袖宽可以舞，老农即为俦。
紫绶挂君门，任尔争封侯。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。